ai4bharat/Pralekha huggingface dataset:
பாதுகாப்பு அமைச்சகம்
‘சுதந்திரப் பெருவிழா‘வின் ஒரு பகுதியாக, ராஜபாதையில் நடைபெறவுள்ள குடியரசு தின அணிவகுப்பு 2022, இந்தியாவின் ராணுவ வலிமை & கலாச்சார பன்முகத்தன்மையை பறைசாற்றும் பிரம்மாண்ட அணிவகுப்பாக அமையும்
ஜனவரி 26, 2022 அன்று நடைபெறவுள்ள நாட்டின் 73-வது குடியரசு தின விழா, குடியரசுத்தலைவர் திரு. ராம் நாத் கோவிந்த் தலைமையில்வ நடைபெற உள்ளது. நாட்டின் 75-வது சுதந்திர தினம் ‘அமிர்தப் பெருவிழா‘வாகக் கொண்டாடப்படும் வேளையில், இந்த ஆண்டு குடியரசு தின விழாக் கொண்டாட்டம் சிறப்புவாய்ந்ததாகக் கருதப்படுகிறது.
இதனைக் குறிக்கும் வகையில், 26 ஜனவரி அன்று ராஜபாதையில் நடைபெற உள்ள பிரதான அணிவகுப்பு மற்றும் 29 ஜனவரி அன்று விஜய் சவுக்கில் நடைறெவுள்ள ‘பாசறை திரும்புதல்‘ நிகழ்ச்சிகளின்போது, பாதுகாப்பு அமைச்சகம், ல்வேறு புதிய நிகழ்ச்சிகளுக்கு ஏற்பாடு செய்துள்ளது. ஆண்டுதோறும் இனி, ஜனவரி 23-30 வரை ஒரு வார காலத்திற்கு, குடியரசு தினத்தைக் கொண்டாட முடிவு செய்யப்பட்டுள்ளது. தலைசிறந்த சுதந்திரப் போராட்ட வீரர் நேதாஜி சுபாஷ் சந்திர போஸின் பிறந்த நாளான ஜனவரி 23-ந் தேதி தொடங்கும் இந்தக் கொண்டாட்டங்கள், தியாகிகள் தினமான ஜனவரி 30-ந் தேதி நிறைவடையும்.
பல்வேறு தனித்துவ நிகழ்ச்சிகள்
தேசிய மாணவர் படையினரின்  ‘தியாகிகளுக்கு நூற்றுக்கணக்கான வணக்கங்கள்‘ , இந்திய விமானப் படையின் 75 விமானங்கள்/ ஹெலிகாப்டர்கள் பங்கேற்கும் கண்கவர் வான்அணிவகுப்பு, வந்தே பாரதம் நடனப் போட்டி மூலம் நாடு முழுவதிலுமிருந்து தேர்வு செய்யப்பட்ட 480 நடனக் கலைஞர்களின் கலாச்சார நிகழ்ச்சிகள், ‘காலா கும்ப் ‘ நிகழ்ச்சியின்போது தயாரிக்கப்பட்ட தலா 75 மீட்டர் உடைய பத்து சுருள்களின் காட்சி, பார்வையாளர்களின் வசதிக்காக 10 பிரம்மாண்ட எல்இடி திரைகளை அமைத்தல் உள்ளிட்ட பல்வேறு நிகழ்ச்சிகள், முதன்முதலாக மேற்கொள்ளப்பட உள்ளன. ‘பாசறை திரும்புதல்‘ நிகழ்ச்சியின்போது, உள்நாட்டிலேயே வடிவமைக்கப்பட்ட 1,000 ட்ரோன்களின் சாகசத்திற்கும் ஏற்பாடு செய்யப்பட்டுள்ளது.
அணிவகுப்பு நேரம் மாற்றம்
ராஜபாதையில் வழக்கமாக காலை 10 மணிக்குத் தொடங்கும் அணிவகுப்பு, பார்வையாளர்கள் தெளிவாகக் காண்பதற்கு ஏதுவாக, இம்முறை காலை மணி 10.30 மணிக்குத் தொடங்கும்.
கோவிட்-19 தொற்றுப் பரவலைக் கருத்திற்கொண்டு, பார்வையாளர்களின் எண்ணிக்கை வெகுவாகக் குறைக்கப்பட்டிருப்பதோடு,அணிவகுப்பில் பங்கேற்கும் சிறந்த அலங்கார ஊர்தியை பார்வையாளர்களே தேர்ந்தெடுக்கும் வாய்ப்பும் வழங்கப்பட்டிருப்பது குறிப்பிடத்தக்கது.
மேலும் விவரங்களுக்கு ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1792437
வணிகம் மற்றும் தொழில்துறை அமைச்சகம்
இந்தியாவின் பாஸ்மதி அல்லாத அரிசி ஏற்றுமதி 2013-14-ல் இருந்து 109% அதிகரித்து 6115 மில்லியன் அமெரிக்க டாலர்களாக உள்ளது
இந்தியாவின் பாஸ்மதி அல்லாத அரிசி ஏற்றுமதி 2013-14 நிதியாண்டில் 2925 மில்லியன் அமெரிக்க டாலர்களாக இருந்த நிலையில் 2021-22 நிதியாண்டில் 6115 மில்லியன் அமெரிக்க டாலர்களாக 109% அசுர வளர்ச்சியைக் கண்டுள்ளது.
வணிக நுண்ணறிவு மற்றும் புள்ளியியல் தலைமை இயக்குநரக தரவுகளின்படி, 2021-22-ல் உலகம் முழுவதும் 150 நாடுகளுக்கு இந்தியா அரிசியை ஏற்றுமதி செய்துள்ளது. 2021-22-ல் 150 நாடுகளில் 76 நாடுகளுக்கு ஒரு மில்லியன் அமெரிக்க டாலர்களுக்கு மேல் இந்தியா ஏற்றுமதி செய்துள்ளது, இந்தியாவின் அரிசி ஏற்றுமதியின் பன்முகத்தன்மையை இது குறிக்கிறது.
இது குறித்து மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித் துறை அமைச்சர் திரு பியூஷ் கோயல் வெளியிட்டுள்ள டிவிட்டர் பதிவில், திரு மோடி அரசின் கொள்கைகள் விவசாயிகள் உலக சந்தைகளை அணுகுவதற்கும் உணவுப் பாதுகாப்பை உறுதி செய்வதற்கும் உதவுகின்றன என்று கூறியுள்ளார்.
2019-20-ல் 2015 மில்லியன் டாலர் மதிப்புள்ள பாஸ்மதி அல்லாத அரிசியை இந்தியா ஏற்றுமதி செய்துள்ளது என்றும் 2020-21-ல் இது 4799 மில்லியன் டாலர்களாகவும், 2021-22-ல் 6115 மில்லியன் டாலர்களாகவும் உயர்ந்துள்ளது என்றும் வணிக நுண்ணறிவு மற்றும் புள்ளியியல் தலைமை இயக்குநரக தரவுகள் தெரிவிக்கின்றன.
2021-22-ம் ஆண்டில் 27% வளர்ச்சியைப் பதிவுசெய்துள்ள நிலையில், பாசுமதி அல்லாத அரிசியின் ஏற்றுமதி 6115 மில்லியன் அமெரிக்க டாலர்களாக அனைத்து விவசாயப் பொருட்களுடன் ஒப்பிடும் போது அந்நிய செலாவணி வருமானத்தில் முதலிடத்தில் உள்ளது.
"எங்கள் வெளிநாட்டு பணிகளுடன் இணைந்து, சரக்கு போக்குவரத்தின் வளர்ச்சியை நாங்கள் ஒருங்கிணைத்துள்ளோம், அத்துடன் தரமான விளைபொருட்களின் உற்பத்தியில் கவனம் செலுத்துகிறோம். இதன் மூலம் இந்தியாவின் அரிசி ஏற்றுமதி வாய்ப்புகளை உயர்ந்துள்ளது" என்று வேளாண் மற்றும் பதப்படுத்தப்பட்ட உணவுப் பொருட்கள் ஏற்றுமதி மேம்பாட்டு ஆணையத்தின்  தலைவர் டாக்டர் எம். அங்கமுத்து கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1818313
விண்வெளித்துறை
சந்திரயான் வெற்றியைக் கொண்டாடும் அதே நேரத்தில், இந்தியா விண்வெளி தொழில்நுட்பம் மற்றும் அதன் பயன்பாடுகளை பல்வேறு துறை மேம்பாட்டுத் திட்டங்களில் பயன்படுத்துகிறது என்று மத்திய அமைச்சர் டாக்டர் ஜிதேந்திர சிங் கூறியுள்ளார்
சந்திரயான் வெற்றியைக் கொண்டாடும் அதே நேரத்தில், பல்வேறு துறை மேம்பாட்டுத் திட்டங்களில் விண்வெளி தொழில்நுட்பம் மற்றும் அதன் பயன்பாடுகளையும் இந்தியா பயன்படுத்துகிறது என்று மத்திய அறிவியல் மற்றும் தொழில்நுட்பத் துறை இணையமைச்சர்  பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியம், விண்வெளி மற்றும் அணுசக்தி இணையமைச்சர் டாக்டர் ஜிதேந்திர சிங் கூறியுள்ளார். உயிரி மருத்துவ அறிவியலில் சந்திரயான் -3 வெற்றியைப் பின்பற்றுதல் என்ற சிறப்பு அமர்வில் அவர் இன்று உரையாற்றினார்.
விண்வெளித் தொழில்நுட்பம் இன்று கிட்டத்தட்ட ஒவ்வொரு இந்தியர் வீட்டிலும் நுழைந்துள்ளது என்று அவர் கூறினார்.
"கடந்த 7 முதல் 8 ஆண்டுகளில்தான் விண்வெளித் தொழில்நுட்பம் மற்றும் அதன் அறிவியல் பயன்பாடுகளை துறைசார் வளர்ச்சிக்கு எவ்வாறு பயன்படுத்தலாம் என்பதை நாம் உலகிற்குக் காண்பித்துள்ளோம். இதிலிருந்து வெளிப்படும் மிகப்பெரிய, இணையான ஆக்கப்பூர்வ தகவல்களை நம் சிறுவர், சிறுமியருக்குப் புரிய வைக்க வேண்டும்" என்று புதுதில்லியில் உள்ள சர்வதேச கணையவியல் சங்கத்தில் உரையாற்றுகையில் அமைச்சர் கூறினார்.
நிலவின் தென்துருவப் பகுதியில் முதன் முதலாக சந்திரயான் -3 தரையிறங்கியது, இந்தியாவின் குறைந்த செலவிலான தொழில்நுட்ப திறனையும், திறமையையும் உலகின் முன் நிரூபித்துள்ளது என்று டாக்டர் ஜிதேந்திர சிங் கூறினார். சந்திரயான் -1 திட்டத்தின் மூலம் கந்தகம், கோபால்ட், ஹைட்ரஜன், நீர்மக் கூறுகள் போன்ற கனிமங்களின் சான்றுகள் உலகெங்கிலும் உள்ள ஒட்டுமொத்த அறிவியல் சமூகத்தால் அறியப்பட்டன.
"நாம் இப்போது மற்றவர்களின் தலைமையை ஏற்பதற்கு பதிலாக மற்ற நாடுகளுக்குத் தலைமை தாங்கும் நிலையில் இந்தியா இருக்கிறது. விண்வெளித் துறையைத் தனியாருக்கு திறக்கப் பிரதமர் திரு நரேந்திர மோடி தைரியமான முடிவை எடுத்த பிறகுதான் இத்துறையில் இந்தியாவின் மிகப்பெரிய பாய்ச்சல் சாத்தியமானது என்று டாக்டர் ஜிதேந்திர சிங் மேலும் கூறினார்.
சந்திரயான் -3 அல்லது ஆதித்யா போன்ற பிரம்மாண்டமான விண்வெளி நிகழ்வுகளின் தொடக்கத்தை நாட்டின் சாமான்ய மக்களும் காண முடிந்தது, சுமார் 10,000 மாணவர்கள் மற்றும் பொதுமக்கள் ஆதித்யா விண்ணில் செலுத்தப்படுவதைக் காண வந்தனர். சந்திரயான் -3 நிலவில் தரையிறங்கும் போது சுமார் 1,000 ஊடகவியலாளர்கள் பார்வையிட்டனர் என்று டாக்டர் ஜிதேந்திர சிங் கூறினார்.
சுகாதாரம் மற்றும் குடும்ப நலத்துறை அமைச்சகம்
குழந்தைகளுக்கு வழங்கப்படும் நுண் ஊட்டச்சத்து போன்ற புதிய குறிப்பீடுகள் அறிமுகம்
உலகளாவிய சுகாதார பாதுகாப்பு தினத்தையொட்டி, மத்திய சுகாதாரம் மற்றும் குடும்ப நல அமைச்சர் டாக்டர் ஹர்ஷ் வர்தன் முதல் கட்டமாக 22 மாநிலங்கள் யூனியன் பிரதேசங்களுக்கு 2019-20 ஆம் ஆண்டுக்கான ஐந்தாவது தேசிய குடும்ப சுகாதார கணக்கெடுப்பை கடந்த 12-ஆம் தேதி வெளியிட்டார். மக்கள் தொகை, இனப்பெருக்கம் மற்றும் குழந்தை நலன், குடும்ப நலன், ஊட்டச்சத்து இதர முக்கிய குறிப்பீடுகள் இதில் இடம்பெற்றுள்ளன.
இந்த கணக்கெடுப்பின் முடிவுகள் சுகாதார அமைச்சகத்தின் இணையதளத்தில்  வெளியிடப்பட்டுள்ளன. முதற்கட்டமாக ஆந்திரப் பிரதேசம், அசாம், பிகார், கோவா, குஜராத், இமாச்சலப் பிரதேசம், கர்நாடகா, கேரளா, மகாராஷ்டிரா, மணிப்பூர், மேகாலயா, மிசோரம், நாகாலாந்து, சிக்கிம், திரிபுரா, மேற்கு வங்காளம், அந்தமான் நிக்கோபார் தீவுகள், தாத்ரா மற்றும் நகர் ஹவேலி, டாமன் டையூ, ஜம்மு காஷ்மீர், லடாக் மற்றும் லட்சத்தீவுகள் ஆகிய 22 மாநிலங்கள்/ யூனியன் பிரதேசங்கள் இதில் அடங்கும். மீதமுள்ள 14 மாநிலங்கள்/ யூனியன் பிரதேசங்களில் களப் பணிகள் தற்போது மேற்கொள்ளப்பட்டு வருகின்றன.
சுகாதாரம் குடும்ப நலன் மற்றும் இதர வளர்ந்து வரும் விஷயங்களில் நம்பகத்தன்மையான மற்றும் ஒப்பிடக்கூடிய தரவு விவரங்களை வழங்குவதே இந்த தேசிய குடும்ப சுகாதார கணக்கெடுப்பின் முக்கிய நோக்கமாகும். இதுவரை இந்தியாவில் 4 சுகாதார கணக்கெடுப்புகள்  வெற்றிகரமாக நிறைவேற்றப்பட்டுள்ளன.
ஐந்தாவது கணக்கெடுப்பில், அதற்கு முந்தைய கணக்கெடுப்பின் குறிப்பீடுகள் பெரும்பாலும் இடம்பெற்றுள்ளன. எனினும் புதிதாக, குழந்தைகளின் நோய் எதிர்ப்பு சக்தி, குழந்தைகளுக்கு வழங்கப்படும் நுண் ஊட்டச்சத்து அம்சங்கள், மாதவிடாய் சுகாதாரம், மது மற்றும் புகையிலை பயன்பாடு, தொற்று ஏற்படாத நோய்களின் கூடுதல் அம்சங்கள், 15 வயதுக்கு மேற்பட்டவர்களிடையே ரத்த அழுத்தம் மற்றும் சர்க்கரை நோய் முதலியவற்றை கண்டறிதல் போன்ற குறிப்பீடுகளின் மூலம் பெறப்படும் தகவல்கள் ஏற்கனவே அமலில் உள்ள திட்டங்களை வலுப்படுத்தவும், கொள்கைகளில் சீர்திருத்தங்களை மேற்கொள்ளவும் உதவியாக இருக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://www.pib.gov.in/PressReleasePage.aspx?PRID=1680702
(Visitor Counter : 209
வெளியுறவுத்துறை அமைச்சகம்
வர்த்தகத்திற்காக குறுகியகால பயணம் மேற்கொள்வோருக்கு விசா பெறும் நடைமுறைகளுக்கு இந்தியா – மொராக்கோ இடையே புரிந்துணர்வு ஒப்பந்தத்திற்கு அமைச்சரவை ஒப்புதல்
வர்த்தகத்திற்காக குறுகியகால பயணம் மேற்கொள்வோர் விசா பெறும் நடைமுறைகளுக்கு இந்தியா – மொராக்கோ இடையே புரிந்துணர்வு ஒப்பந்தம் செய்து கொள்ளப்பட்டதற்கு, பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் வழங்கியுள்ளது.
பயன்கள்:
வர்த்தகம் செய்வதற்கு / தொழில் தொடங்குவதற்கு /தொழில்துறை பொருட்களை வாங்குவதற்கு / விற்பதற்கு / முதலீடுகள் தொடர்பான செயல்பாடுகளுக்கு இவ்விரு நாடுகளைச் சேர்ந்தவர்கள் பயணம் மேற்கொள்ள விரும்பும் போது பன்முக நுழைவுத் தன்மையுடன் விசா வழங்குவது இந்தப் புரிந்துணர்வு ஒப்பந்தத்தின் நோக்கமாகும். இத்தகைய விசாக்கள் வழக்கமாக 12 மாதங்களுக்கு வழங்கப்படும்.
----
(Visitor Counter : 90
உணவுப் பதப்படுத்துதல் தொழிற்சாலைகள் அமைச்சகம்
பிரதமரின் விவசாயிகள் வருவாய் ஆதரவு திட்டத்திற்கு இதுவரை ரூ.2.16 லட்சம் கோடி ஒதுக்கீடு
11.37 கோடி விவசாயிகள் பயனடைந்துள்ளனர்-மத்திய உணவுப் பதப்படுத்துதல் தொழில்துறை இணையமைச்சர் திரு பிரஹலாத் சிங் பட்டேல்
நவீன டிஜிட்டல் தொழில்நுட்பம் மூலம் விவசாயிகளுக்கு பிரதமர் திரு நரேந்திர மோடி அதிகாரம் அளித்துள்ளதாக மத்திய உணவுப்பதப்படுத்துதல் துறை இணையமைச்சர் திரு பிரஹலாத் சிங் பட்டேல் கூறியுள்ளார்.
விவசாயிகளின் நலனுக்காக மத்திய அரசு மேற்கொண்ட நடவடிக்கைகள் தொடர்பாக புதுதில்லியில் இன்று செய்தியாளர்களிடம் பேசிய அவர், டிஜிட்டல் தொழில்நுட்பம் மூலம் இடைத்தரகர்களின் தலையீட்டில் இருந்து விடுவிக்கப்பட்டுள்ளதாகத் தெரிவித்தார்.
டிஜிட்டல் தொழில்நுட்பம் வாயிலாக விவசாயிகளுக்கு அரசு அளித்த உதவி தற்போது அவர்களை நேரடியாக சென்றடைந்துள்ளது என்றும் அவர் கூறினார். அதன் மூலம் அவர்கள் வர்த்தகம் செய்வதற்கான புதிய வாய்ப்புகள் அளிக்கப்பட்டுள்ளதாகவும் இதற்காக இ-நாம் மண்டித்திட்டம் செயல்படுத்தப்பட்டு சுமார் 2 கோடி விவசாயிகள் தங்களை இணைத்துக் கொண்டுள்ளதாகவும் அவர் தெரிவித்தார். விவசாயிகளின் நலனைக்கருத்தில் கொண்டு ‘விதையில் இருந்து சந்தைக்கு’ என்ற புதிய கருத்தை மையமாக வைத்து டிஜிட்டல் வேளாண் இயக்கத்தை மோடி அரசு செயல்படுத்தியுள்ளதாக அவர் கூறினார்.
2014-ம் ஆண்டு முதல் 2022-ம் ஆண்டு வரை வேளாண்துறைக்காக ரூ.6,21,940.92 கோடி பட்ஜெட்டில் ஒதுக்கப்பட்டுள்ளதாகவும், பிரதமரின் விவசாயிகள் வருவாய் ஆதரவு திட்டத்திற்காக ரூ.2.16 லட்சம் கோடி ஒதுக்கப்பட்டுள்ளதாகவும், இதன் மூலம் 11.37 கோடி விவசாயிகள் பயனடைந்துள்ளதாகவும் தெரிவித்துள்ளார். மேலும் பிரதமரின் பயிர் காப்பீட்டு திட்டத்திற்காக 2021-22-ம் ஆண்டில் ரூ.16,000 கோடி ஒதுக்கப்பட்டுள்ளதாகவும், மண்வள அட்டை திட்டத்திற்காக 22.71 கோடி ரூபாய் ஒதுக்கப்பட்டுள்ளதாகவும் அவர் தெரிவித்தார்.
சுகாதாரம் மற்றும் குடும்ப நலத்துறை அமைச்சகம்
கொவிட்19 தடுப்பூசிகளுக்கு மத்திய அரசு புதிதாக ஆர்டர் எதுவும் தரவில்லை என ஊடகங்களில் வெளியான செய்தி பொய்
கொவிட் -19 தடுப்பூசிகளுக்கு, மத்திய அரசு புதிதாக ஆர்டர் எதுவும் கொடுக்கவில்லை என சில ஊடகங்களில் செய்தி வெளியாகியுள்ளது. சீரம் இந்தியா நிறுவனத்திடம் 100 மில்லியன் டோஸ் தடுப்பூசிகளுக்கும், பாரத் பயோடெக் நிறுவனத்திடம் 20 மில்லியன் டோஸ் தடுப்பூசிகளுக்கும் கடைசியாக கடந்த மார்ச் மாதம் ஆர்டர் கொடுக்கப்பட்டதாக அந்த செய்திகள் கூறுகின்றன.
இந்த செய்தி முற்றிலும் தவறானது மற்றும் அடிப்படை ஆதாரம் அற்றது.
மே, ஜூன் மற்றும் ஜூலை மாதங்களில், 11 கோடி கொவிட் தடுப்பூசி டோஸ்கள் வழங்க சீரம் இந்தியா நிறுவனத்துக்கு 100 சதவீத முன்பணமாக ரூ.1732.50 கோடி  2021 ஏப்ரல் 28ம் தேதி வழங்கப்பட்டது. அதை அந்நிறுவனம் அன்றே பெற்றுக் கொண்டது. தற்போது வரை, கடந்த முறை கொடுக்கப்பட்ட 10 கோடி டோஸ் ஆர்டரில், 3.5.2021 வரை 8.744 கோடி டோஸ் கோவிஷீல்டு தடுப்பூசிகள் வழங்கப்பட்டுள்ளன.
கூடுதலாக, மே, ஜூன் மற்றும் ஜூலை மாதங்களில் பாரத் பயோடெக் இந்தியா நிறுவனம் 5 கோடி கோவாக்சின் டோஸ்கள் வழங்க, 100 சதவீத முன்பணம் ரூ.787.50 கோடி  2021 ஏப்ரல் 28ம் தேதி வழங்கப்பட்டது. அதை அன்றைய தினமே அந்நிறுவனம் பெற்றுக் கொண்டது. தற்போது வரை, கடந்த முறை கொடுக்கப்பட்ட 2 கோடி டோஸ் கோவாக்சின் ஆர்டரில், மே 3ம் தேதி வரை 0.8813 கோடி டோஸ்கள் வழங்கப்பட்டுள்ளன.
ஆகையால், தடுப்பூசிகளுக்கு மத்திய அரசு புதிதாக ஆர்டர் கொடுக்கவில்லை என கூறுவது தவறானது.
2021 மே 2ம் தேி நிலவரப்படி, மத்திய அரசு 16.54 கோடி தடுப்பூசி டோஸ்களை மாநிலங்கள்/யூனியன் பிரதேசங்களுக்கு இலவசமாக வழங்கியுள்ளது. 78 லட்சத்துக்கும் மேற்பட்ட டோஸ்கள் அவைகளிடம் இன்னும் கையிருப்பில் உள்ளன. கூடுதலாக 56 லட்சத்துக்கும் மேற்பட்ட டோஸ்கள் மாநிலங்கள்/யூனியன் பிரதேசங்களுக்கு அடுத்த 3 நாட்களில் அனுப்பப்படவுள்ளன.
தாராளமயமாக்கப்பட்ட விலை நிர்ணயம் மற்றும் துரிதப்படுத்தப்பட்ட தேசிய கொவிட்-19 தடுப்பூசி வியூகத்தின் கீழ், மத்திய மருந்துகள் ஆய்வகம் ஒப்புதல் அளித்த தடுப்பூசிகளின் 50 சதவீத மாதாந்திர பங்கை மத்திய அரசு கொள்முதல் செய்து, ஏற்கனவே வழங்கியது போல், மாநில அரசுகளுக்கு தொடர்ந்து இலவசமாக வழங்கும்.
----
(
மத்திய அமைச்சரவை
இணைய பாதுகாப்பு துறையில் ஒத்துழைப்பு தொடர்பாக இந்தியா மற்றும் மொராக்கோ இடையேயான புரிந்துணர்வு உடன்படிக்கை குறித்து மத்திய அமைச்சரவையிடம் எடுத்துரைக்கப்பட்டது
பிரதமர் திரு.நரேந்திர மோடி தலைமையில் இன்று கூடிய மத்திய அமைச்சரவையிடம், இணைய பாதுகாப்புத் துறையில் ஒத்துழைப்பு தொடர்பாக இந்தியா மற்றும் மொராக்கோ இடையேயான புரிந்துணர்வு உடன்படிக்கை குறித்து எடுத்துரைக்கப்பட்டது. 2018, செப்டம்பர், 25 அன்று இந்த புரிந்துணர்வு உடன்படிக்கை கையெழுத்தானது.
இந்த புரிந்துணர்வு உடன்படிக்கையானது, பாதுகாப்பு தொடர்பான சம்பவங்கள் குறித்த அறிவு பரிமாற்றம் மற்றும் கண்டுபிடித்தல், தீர்வு காணுதல் மற்றும் தடுத்தல் ஆகியவற்றில் இந்தியா மற்றும் மொராக்கோ இடையேயான ஒத்துழைப்பை மேலும் அதிகரிக்கச் செய்ய வழிவகுக்கும். இந்தப் புரிந்துணர்வு ஒப்பந்தத்தை செயல்படுத்துவதன் மூலமாக, இணைய பாதுகாப்புத் துறையில் மொரக்காவுடனான நிறுவன மற்றும் திறன் வளர்ப்பு மூலம், இணைய பாதுகாப்புத் துறையில் இரு நாடுகளும் பரஸ்பரம் நன்மைகளைப் பெறும்.
மனித வள மேம்பாட்டு அமைச்சகம்
கேந்திரிய வித்யாலயா பள்ளிகளில் மாணவர் சேர்க்கைக்கான பதிவு ஏப்ரல் ஒன்றாம் தேதி முதல் துவக்கம்
கேந்திரிய வித்யாலயா பள்ளிகளில் 2021-22 ஆம் கல்வி ஆண்டில் 1-ஆம் வகுப்பில் சேர்வதற்கான இணையதள பதிவு ஏப்ரல் 1-ஆம் தேதி முதல் துவங்குகிறது.
இரண்டு மற்றும் அதற்கு மேற்பட்ட வகுப்புகளில் சேர ஏப்ரல் 8-ஆம் தேதி முதல் நேரடியாகச் சென்று பதிவு செய்யலாம்.
ஒன்றாம் வகுப்புக்கு ஏப்ரல் 1-ஆம் தேதி காலை 10 மணி முதல் ஏப்ரல் 19-ஆம் தேதி மாலை 7 மணி வரை https://kvsonlineadmission.kvs.gov.in என்ற இணையதளம் மூலமாகவும், ஆண்ட்ராய்ட் செல்பேசி செயலி வாயிலாகவும் பதிவு செய்யலாம்.
இரண்டு மற்றும் அதற்கு மேற்பட்ட வகுப்புகளுக்கு 08.04.2021 காலை 8 மணி முதல் 15.04.2021 மாலை 4 மணி வரை இடங்களின் அடிப்படையில் பதிவு நடைபெறும்.
2021-22 ஆம் ஆண்டுக்கான மாணவர் சேர்க்கை அட்டவணையின் படி https://kvsangathan.nic.in/ என்ற இணையதளத்தில் 11-ஆம் வகுப்பில் சேர்வதற்கான படிவங்களை தரவிறக்கம் செய்து கொள்ளலாம்.
தற்போது நாடு முழுவதும் 1247 கேந்திரிய வித்யாலயா பள்ளிகள் இயங்குவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1708055
------
(Visitor Counter : 162
PIB Headquarters
தாம்பரம், அம்பத்தூர், ஆவடி கேம்ப் அஞ்சலகங்களில் பரிவர்த்தனை இல்லா தினம்
தாம்பரம் கோட்டத்தில் உள்ள அனைத்து தபால் நிலையங்களிலும் 29.05.2018 அன்று அறிமுகப்படுத்தப்பட இருந்த புதிய தொழில்நுட்பம்  நிர்வாகக் காரணங்களுக்காக 05.06.2018 அன்று முதல் அறிமுகப்படுத்தப்பட உள்ளதால் 02.06.2018 முதல் 04.06.2018 வரை தாம்பரம், அம்பத்தூர், ஆவடி கேம்ப் தலைமை அஞ்சலகங்களுக்கு உட்பட்ட 98 துணை அஞ்சல் நிலையங்கள் மற்றும் 141 கிளை அஞ்சல் நிலையங்களிலும் எந்த ஒரு பரிவர்தனையும் செய்ய இயலாது என்பதைத் தெரிவித்துக் கொள்கிறோம்.
மேலும் 05.06.2018 தேதி முதல் மீண்டும் புதிய தொழில்நுட்பத்தில் அனைத்து தபால் அலுவலகங்களும் வழக்கம் போல் இயங்கும். வாடிக்கையாளர்களின் சிரமத்திற்கு வருந்துகிறோம்.
(Visitor Counter : 55
திறன் மேம்பாடு மற்றும் தொழில் முனைவோர் அமைச்சகம்
இந்தியத் திறன் நிறுவனத்தின் முதல் பயிற்சிப் பிரிவை திறன் வளர்த்தல் அமைச்சகமும் , டாட்டா அமைப்பும் தொடங்கின
ஸ்கில் இந்தியா திட்டத்தின் கீழ் திறன்களை மேம்படுத்தி வேலை வாய்ப்புகளை உருவாக்கவும், தனியார் துறை பங்களிப்புடன் ஸ்கில் இந்தியா திட்டத்திற்கு ஊக்கமளிக்கவும், டாட்டா - இந்தியத் திறன் நிறுவனத்தின் முதல் பிரிவுப் பயிற்சி வகுப்புகள் மும்பையில் இன்று தொடங்கப்பட்டன.
மத்தியத் திறன் வளர்த்தல் மற்றும் தொழில் முனைதல் அமைச்சர் டாக்டர். மகேந்திர நாத் பாண்டே காணொலி மூலம் பயிற்சியைத் தொடங்கி வைத்தார். தொழிற்சாலை தானியங்கிமயமாக்கல் மற்றும் டிஜிட்டல்  உற்பத்தி ஆகியவற்றில் இரண்டு குறுகிய காலப் பயிற்சிகளை முதல் பிரிவு கொண்டிருக்கும்.
இந்திய அரசின் திறன் வளர்த்தல் மற்றும் தொழில்முனைதல் அமைச்சகம், டாட்டா-இந்திய திறன் நிறுவனம் ஆகியவற்றின் கூட்டு முயற்சியாக இப்பயிற்சிகள் வழங்கப்படுகின்றன. திறன் வளர்த்தல், தொழில்முனைதல் அமைச்சகத்துக்கும் டாட்டா-இந்திய திறன் நிறுவனத்துக்குமிடையே இதற்கான ஒப்பந்தம் 2020 நவம்பர் 11 அன்று கையெழுத்திடப்பட்டது.
நிகழ்ச்சியில் பேசிய அமைச்சர், “உலகத்தின் திறன் தலைநகரமாக இந்தியாவை மாற்றும் பிரதமர் திரு.நரேந்திர மோடியின் லட்சியத்தை அடைவதை நோக்கி நாம் முன்னேறிக் கொண்டிருக்கிறோம் என்பதை நான் பெருமையுடன் சொல்லிக் கொள்கிறேன்,” என்றார்.
மேலும் பேசிய அவர், உலகத்தரம் வாய்ந்த பயிற்சியை டாட்டா-இந்தியத் திறன் நிறுவனம் வழங்கும் என்று கூறியதோடு, மகாராஷ்டிர அரசுக்கும், டாட்டா குழுமத்துக்கும் தமது நன்றியைத் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683662
-----
(Visitor Counter : 140
பிரதமர் அலுவலகம்
யுனெஸ்கோவின் உலகப் பாரம்பரிய பட்டியலில் சாந்திநிகேதன் இடம்பெற்றிருப்பது குறித்து பிரதமர் மகிழ்ச்சி தெரிவித்துள்ளார்
யுனெஸ்கோவின் உலகப் பாரம்பரிய பட்டியலில் சாந்திநிகேதன் இடம்பெற்றிருப்பதற்கு பிரதமர் திரு நரேந்திர மோடி மகிழ்ச்சி தெரிவித்துள்ளார்.
சமூக ஊடக எக்ஸ் தளத்தில் திரு மோடி பதிவிட்டுள்ளதாவது:
"குருதேவ் ரவீந்திரநாத் தாகூரின் தொலைநோக்குப் பார்வை மற்றும் இந்தியாவின் வளமான கலாச்சாரப் பாரம்பரியத்தின் உருவமான சாந்திநிகேதன், யுனெஸ்கோவின் @UNESCO உலகப் பாரம்பரிய பட்டியலில் பொறிக்கப்பட்டிருப்பதை அறிந்து மகிழ்ச்சியடைகிறேன். இது அனைத்து இந்தியர்களுக்கும் பெருமையான தருணம்.”
சட்டம் மற்றும் நீதித்துறை அமைச்சகம்
கொடுமையான குற்றங்கள், மகளிர் மற்றும் குழந்தைகளுக்கு எதிரான குற்றங்கள் ஆகியவற்றிற்கென விரைவு நீதிமன்றங்கள் செயல்படுகின்றன.
மக்களைவையில் இன்று மத்திய சட்டம் மற்றும் நீதித்த துறை அமைச்சர் கிரண் ரிஜிஜூ கீழ்கண்ட தகவலை அளித்தார்.
கொடுமையான குற்றங்கள், மகளிர் மற்றும் குழந்தைகளுக்கு எதிரான குற்றங்கள் ஆகியவற்றிற்கென நாட்டில் 914 விரைவு நீதிமன்றங்கள் செயல்படுகின்றன.
இந்திய தண்டனை இயல் சட்டத்தின் கீழ் நிலுவையில் உள்ள வழக்குகள், பாஸ்கோ சட்டத்தின் கீழ் உள்ள வழக்குகள் ஆகியவற்றை விரைந்து விசாரிக்க, நாடெங்கும் 1023 விரைவு நீதிமன்றங்கள்அமைக்கும் திட்டத்திற்கு அரசு ஒப்புதல் அ ளித்துள்ளது.
மாநிலங்களின் நீதித் துறையை வலுப்படுத்த மத்திய அரசு முன்வைத்த திட்டத்திற்கு 14 வது நிதிக்குழு ஒப்புதல் அளித்துள்ளது.
மாநில அரசுகள் தங்களுக்கு அளிக்கப்பட்டுள்ள உயர்த்தப்பட்ட நிதிப் பகிர்வினைப் பயன்படுத்தி இத்தகைய கூடுதல் நீதி மன்றங்களை அமைக்க முன்வரவேண்டும் என்றும் நிதிக்குழு கேட்டுக்கொண்டுள்ளது
மேலும் விவரங்களுக்கு கீழே உள்ள வலைத்தளத்தைப் பார்க்கவும்:
https://www.pib.gov.in/PressReleasePage.aspx?PRID=1782619
வணிகம் மற்றும் தொழில்துறை அமைச்சகம்
இந்தியாவில் 2021 மே மாதத்துக்கான மொத்த விலை குறியீடு எண்கள்  வெளியீடு
இந்தியாவில் 2021ம் ஆண்டு மே மாதம் மற்றும் மார்ச் மாதத்துக்கான மொத்தவிலை குறியீட்டு எண்களை தொழில் வளர்ச்சி மற்றும் உள்நாட்டு வர்த்தக துறையின் பொருளாதார ஆலோசகர் அலுவலகம் வெளியிட்டுள்ளது. நாடு முழுவதும் உள்ள தேர்ந்தெடுக்கப்பட்ட உற்பத்தி நிறுவனங்களில் இருந்து சேகரிக்கப்படும் தரவுகள் அடிப்படையில் மொத்தவிலை குறியீடுகளின் தற்காலிக எண்கள் ஒவ்வொரு மாதமும் 14ம் தேதி  இரண்டு வார கால தாமத்துடன் வெளியிடப்படுகிறது. 10 வாரங்களுக்குப்பின், இந்த விலைக் குறியீடு இறுதி செய்யப்பட்டு வெளியிடப்படும்.
2021 மே மாதத்துக்கான ஆண்டு பணவீக்க விகிதம் 12.94 சதவீதம். 2020 மே மாதத்துடன் ஒப்பிடுகையில் 3.37 சதவீதம் குறைவு. கடந்தாண்டு மே மாதத்துடன் ஒப்பிடுகையில், குறைவான அடிப்படை விளைவு மற்றும் பெட்ரோலியப் பொருட்கள் மற்றும் உற்பத்தி பொருட்களின் விலை உயர்வு ஆகியவை, 2021 மே மாதத்தில் பணவீக்கம் அதிகரித்ததற்கு முக்கிய காரணம். 2021 ஏப்ரல் மாதத்துடன் ஒப்பிடுகையில், மே மாதத்தில் மொத்தவிலை குறியீட்டு எண்களில் ஏற்பட்டுள்ள மாற்றம் 0.76 சதவீதம்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1726879
நிதி அமைச்சகம்
தேசிய முதலீட்டு மற்றும் உள்கட்டமைப்புநிதியத்தின் 5-ஆவது நிர்வாகக்குழு கூட்டம் நிர்மலா சீதாராமன் தலைமையில் நடைபெற்றது
தேசிய முதலீட்டு மற்றும் உள்கட்டமைப்பு நிதியத்தின்  5-ஆவது நிர்வாகக்குழு கூட்டம் நிர்மலா சீதாராமன் தலைமையில் நேற்று  மாலை புதுதில்லியில் நடைபெற்றது.
சர்வதேச அளவில் நம்பகமான மற்றும் வர்த்தக ரீதியான தளமாக என்ஐஐஎப் மேம்படுத்தப்பட்டுள்ளது என நிர்வாகக்குழு தெரிவித்தது. மதிப்புமிக்க உலக மற்றும் உள்ளூர் முதலீட்டாளர்களின் ஆதரவோடு மத்திய அரசும் இந்த நிதியத்தில் முதலீடு செய்கிறது.
இந்த நிதியத்தின் பணிகளை விரைவுப்படுத்தி முதலீடுகளை ஈர்க்குமாறு என்ஐஐஎப் குழுவினரை நிதியமைச்சர் கேட்டுக் கொண்டார். இந்தியாவில் முதலீடு செய்ய ஆர்வத்துடன் இருக்கும் பல்வேறு நாடுகளைச் சேர்ந்த முதலீட்டாளர்களுடன் தொடர்ந்து பேச்சு நடத்தி வரும் என்ஐஐஎப் குழுவினருக்கு திருமதி நிர்மலா சீதாராமன் பாராட்டு தெரிவித்தார்.
இந்த கூட்டத்தில் பொருளாதார விவகாரங்களுக்கான துறையின் செயலாளர் திரு.அஜய் சேத், நிதிச்சேவைகள் துறை செயலாளர் திரு.விவேக் ஜோஷி, பாரத ஸ்டேட் வங்கியின் தலைவர் திரு.தினேஷ் காரா உள்ளிட்டோர் கலந்து கொண்டனர்.
மேலும் விவரங்களுக்கு இதன் ஆங்கில செய்திக் குறிப்பை காணவும் https://pib.gov.in/PressReleasePage.aspx?PRID=1876791
பிரதமர் அலுவலகம்
நேபாள பிரதமரின் மனைவி திருமதி சீதா தஹல் மறைவுக்கு பிரதமர் இரங்கல்
நேபாள பிரதமர் புஷ்ப கமல் தஹல் பிரச்சந்தாவின் மனைவி திருமதி சீதா தஹல் மறைவுக்கு ஆழ்ந்த கவலை தெரிவித்துள்ள பிரதமர் திரு நரேந்திர மோடி, நேபாள பிரதமருக்கு இரங்கல் தெரிவித்துள்ளார்.
இது குறித்து பிரதமர் தமது ட்விட்டரில் கூறியிருப்பதாவது:
“திருமதி சீதா தஹல் மறைவு செய்தி அறிந்து மிகவும் கவலையடைந்தேன். பிரதமர் @சிஎம்பிரசந்தாவுக்கு எனது ஆழ்ந்த இரங்கலை தெரிவித்துக்கொண்டு, இறந்தவரின் ஆன்மா சாந்தியடைய நான் பிரார்த்திக்கிறேன். ஓம் சாந்தி.”
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 20 ஆண்டுகளில், நரேந்திர மோடியின் ஆட்சி மாதிரி ஒவ்வொரு புதிய சவாலிலும் வலுவாக வளர்ந்துள்ளது¬- மத்திய அமைச்சர் டாக்டர் ஜிதேந்திர சிங்
கடந்த 20 ஆண்டுகளில், நரேந்திர மோடியின் ஆட்சி மாதிரி ஒவ்வொரு புதிய சவாலுக்கும் மேலாக வலுவாக வளர்ந்துள்ளது என்று மத்திய அமைச்சர் டாக்டர் ஜிதேந்திர சிங் கூறியுள்ளார்.
ஜம்மு மத்திய பல்கலைக்கழகத்தால் ஏற்பாடு செய்யப்பட்ட “மோடி @ 20 - ட்ரீம்ஸ் மீட் டெலிவரி” என்ற குழு விவாதத்தில் சிறப்புரை ஆற்றிய டாக்டர் ஜிதேந்திர சிங், “மோடி@20” இன் சாரத்தையும் உணர்வையும் புரிந்து கொள்ள, புத்தகத்தைப் படிப்பது அவசியம் என்றார்.
முதலில் முதலமைச்சராக இருந்து பின்னர் பிரதமராக ஆகி உலகிலேயே 20 ஆண்டுகளை நிறைவு செய்த ஒரே இந்தியத் தலைவர் நரேந்திர மோடி மட்டுமே என்று டாக்டர் ஜிதேந்திர சிங் சுட்டிக்காட்டினார். இரண்டாவதாக, கடந்த காலத்தில் நாடாளுமன்ற உறுப்பினராக இருக்காமல், நேரடியாக பிரதமர் பதவியை ஏற்கும் முதலமைச்சர் என்ற அரிதான நிகழ்வும் மோடிக்குச் சொந்தமானதாகும் என்று அவர் கூறினார்.
எல்லாவற்றிற்கும் மேலாக, 2002ல் மோடி முதலமைச்சராக வருவதற்கு முன், அவர் அரசிலோ அல்லது நிர்வாகத்திலோ எந்தப் பதவியையும் வகித்ததில்லை. மேலும், கடந்த காலங்களில் உள்ளூர் மட்டத்திலோ அல்லது மாநில அளவிலோ அல்லது தேசிய அளவிலோ எந்தத் தேர்தலிலும் போட்டியிடவில்லை என்பதும் மிகப்பெரிய தனிச்சிறப்பு. ,
எனவே, மோடியின் ஆட்சி மாதிரியை 20 ஆண்டுகளாக நிலைநிறுத்துவதற்கும், 20 ஆண்டுகளுக்கும் மேலாகத் தொடர்ந்து நீடிப்பதற்கும் அத்தியாவசியமான காரணிகள் என்ன என்பதை நாம் ஆய்வு செய்து பகுப்பாய்வு செய்ய வேண்டும் என்று டாக்டர் ஜிதேந்திர சிங் கூறினார். குறிப்பிடத்தக்க வகையில், வருவாயைக் குறைக்கும் கொள்கையால் பாதிக்கப்படுவதற்குப் பதிலாக, மோடியின் 20 ஆண்டுகால ஆட்சியின் ஒவ்வொரு ஆண்டும் அதிக வருமானத்தை அளித்துள்ளது, மேலும் ஒவ்வொரு புதிய சவாலும் இந்த நிர்வாக மாதிரியை வலுவாகவும், பயனுள்ளதாகவும், நீடித்ததாகவும் வெளிவர உதவியது.
குஜராத்தின் முதலமைச்சராக மோடி பதவியேற்ற உடனேயே, பூஜ்ஜில் ஏற்பட்ட பேரழிவு தரும் நிலநடுக்கம்தான் அவருக்கு முதல் சவாலாக இருந்தது என்றும், அவர் 20 ஆண்டுகால அரசு தலைவராகப் பொறுப்பு வகிக்கும் நிலையில், அவர் எதிர்கொண்டுள்ள சமீபத்திய சவால் நாடு முழுவதும் பரவி வரும் கோவிட் பெருந்தொற்றுநோய் என்றும் டாக்டர் ஜிதேந்திர சிங் குறிப்பிட்டார்.
நிகழ்ச்சியில், முன்னாள் தூதர் திரு ஜி.பார்த்தசார்த்தி, சர்வதேச செலாவணி நிதியத்தின் இந்திய நிர்வாக இயக்குனர் திரு சுர்ஜித் எஸ். பல்லா ஆகியோர் கலந்து கொண்டனர்.